open-index/open-wikipedia-markdown huggingface dataset:
Jan Michaelsen

**Jan Munch Michaelsen** (født 28. november 1970 i Nantes, Frankrike) er en tidligere dansk fotballspiller og nå fotballtrener som for øyeblikket har ansvaret for juniorspillerne i FC København. Han har tidligere spilt for Svendborg FB, Vanløse IF, Hellerup IK, AB, Panathinaikos og Hamarkameratene. Han har også 19 landskamper og ett mål for , og var med i troppen under fotball-VM i 2002. Jan er for øvrig sønn av den tidligere danske proffspilleren Allan Michaelsen og ble født under hans opphold i FC Nantes.

Jan Michaelsen har spilt 140 kamper for AB København og 100 for Panathinaikos, hvorav flere av dem i Mesterligaen. Michaelsen debuterte for Ham-Kam mot Tromsø IL den 25. juli 2004, hvor han hadde assist på målet til Felix Ademola. I Hamarkameratene regnes Michaelsen som en defensiv midtbanespiller med dødballer, taklinger og overblikk som noen av sine største styrker.

Dagen etter at han skåret to mål for klubben i 1. serierunde i Adeccoligaen 2007 bekreftet Michaelsen at han ville legge opp som spiller ved kontraktslutt etter at sesongen er over. Han sa samtidig at han kunne tenke seg en trenerkarriere etter dette. I løpet av senhøsten ble han overtalt av trener Arne Erlandsen til å ta et år til.

## Referanser


## Eksterne lenker
* 
* Spillerbiografien til Jan Michaelsen på hamkam.no
* National Football Teams.com – Michaelsens karrierestatistikk
Jean de la Grolaye de Villiers

**Jean de la Grolaye de Villiers** (født 1434/1439, død 6. august 1499) var en av Den katolske kirkes kardinaler. Han var biskop av Lombès i Frankrike.

Han ble kreert til kardinal den 20. september 1493 av pave Alexander VI.

## Eksterne lenker
* The Cardinals of the Holy Roman Church
Raymund Pérault

** Raymund Pérault **også kalt **Peraudi** (født 28. mai 1435 i Surgères, bispedømmet Saintes i Frankrike, død 5. september 1505 i Viterbo i Italia) var en av Den katolske kirkes kardinaler. 
## Liv og virke
Han var avlats- og korstogskommissær. Han hadde gjennomført avlatskampanjer også i Skandinavia. Han var også kansler av Østerrike, og ble biskop av Gurk i Østerrike, skjønt lot det antagelig administrere ved en stedfortreder.

Han ble kreert til kardinal den 20. september 1493 av pave Alexander VI, med *[[Santa Maria in Cosmedin|Santa Maria Nuova in Cosmedin]]* som tittelkirke.

Trass sitt opphav ble han i samtiden ansett som "tysk" kardinal.

Hans virke innledet en ny utvikling i avlatens historie. Dette gjaldt i særdeleshet avlaten for sjelene i skjærsilden. Ifølge den pavelige bulle *"Salvator noster"* (4. august 1476), som han muligens selv var medforfatter av og uansett støttet sterkt opp under, kunne ved vinnes avlat til fordel til de avdøde i skjærsilden i kraft av den pavelige nøkkelmakt. I den følgende diskusjon preget Pérault den fremtidige teologiske forståelse med sin lære om de fire nåder (*gratia iubilei*; *gratia confessionalis*; *indulgentia plenaria pro animabus in purgatori*; *participatio in suffragiis ecclesie universalis*). Péraults verker *Summaria declaratio*, *Avisamenta* og *Modus promerendi indulgentias* ble retningsgivende for senere avlatsinstruksjoner, også for Mainz-erkebiskopen Albrecht von Brandenburgs  *Instructio summaria* i 1517, som også fikk usedvanlig stor spredning ved hjelp av boktrykkerkunsten.

## Referanser


## Eksterne lenker
* Biografi på The Cardinals of the Holy Roman Church
Fryderyk Jagelliończyk

** Fryderyk Jagellionczyk ** (født 1468, død 13. mars 1503) var en av Den katolske kirkes kardinaler. Han var sønn av kongen av Polen. Han var den polske kirkes primas.

Han ble kreert til kardinal den 20. september 1493 av pave Alexander VI.

## Referanser


## Eksterne lenker
* Biografi på The Cardinals of the Holy Roman Church
Ippolito d’Este den eldre

** Ippolito d'Este ** (den eldre) (født 1479 i Ferrara i Italia, død 3. september 1520 i Ferrara) var en av den katolske kirkes kardinaler.

Han var hertug Ercole I og Eleanora av Aragons tredje sønn, og bestemt for den geistlige karriere. Som syvåring ble han «administrator» av Esztergóm i Ungarn, og han ble kreert til kardinal i en alder av 14 år den 20. september 1493 av pave Alexander VI. I en alder av 17 ble han erkebiskop av Milano, og senere akkumulerte han også andre bispeseter.

## Referanser


## Eksterne lenker
* Biografi på The Cardinals of the Holy Roman Church
Giuliano Cesarini

**Giuliano Cesarini** er navnet på flere personer:

* Giuliano Cesarini den eldre, katolsk kardinal, (1398–1464),
* Giuliano Cesarini den yngre, katolsk kardinal, (død 1510).
Domenico Grimani

**Domenico Grimani** (født 19. februar 1461, død 27. august 1523) var en av Den katolske kirkes kardinaler og patriark av Aquileia.

Han ble kreert til kardinaldiakon den 20. september 1493 av pave Alexander VI, med *[[San Nicola in Carcere]]* som titteldiakonia, senere som kardinalprest overført til *[[San Marco (Roma)|San Marco]]*.

## Referanser


## Eksterne lenker
* Biografi på The Cardinals of the Holy Roman Church
Tatrafjellene

**Tatra** (slovakisk og polsk: *Tatry*, ungarsk: *Tátra*) er et fjellområde i Karpatene. Størstedelen ligger i Slovakia, en mindre del i Polen. Høyeste topp er Gerlachovský štít på 2&nbsp;655 moh. Gerlachovský štít ligger i Slovakia. Den høyeste toppen i Polen er Rysy, 2&nbsp;499 moh.

Tatrafjellene består av: 
*De vestlige Tatrafjellene (polsk *Tatry Zachodnie*, slovakisk *Západné Tatry*) 
*De østlige Tatrafjellene (polsk *Tatry Wschodnie*, slovakisk *Východné Tatry*); som i sin tur kan deles inn i: 
**Høye Tatra  (polsk *Tatry Wysokie*, slovakisk *Vysoké Tatry*) i vest
**Belianske Tatra (polsk *Tatry Bielskie*, slovakisk *Belianske Tatry*) i øst

Fjellområdet Lave Tatra mot sør er strengt tatt adskilt fra de egentlige Tatrafjellene, men regnes med i dagligtale. I det mellomliggende søkket finnes landskapene *Liptov* og *Spiš* (polsk *Spisz*). På polsk og slovakisk brukes da også flertallsformen *Tatry*. 

Byen Vysoké Tatry med vintersportsstedet Štrbské Pleso ligger i Høye Tatra. Vintersportsstedet Zakopane ligger ved foten av fjellene i nord.

## Bilder

Kojšovská hoľa 002.jpg|Utsikt mot Høye Tatra og Belianske Tatra fra Kojšovská hoľa i Slovakia.
Giewont and Wielka Turnia.jpg|Fra De vestlige Tatrafjellene.
Widok na Tatry z Podhala.jpg|Utsikt mot Belianske Tatra og Høye Tatra fra nord.


## Referanser


## Eksterne lenker
*
Molotov

**Molotov** kan referere til:

*Vjatsjeslav Molotov (1890–1986) – sovjetisk politiker og diplomat
*Molotov–Ribbentrop-pakten (1939) mellom det nasjonalsosialistiske Tyskland og Sovjetunionen
*Molotovcocktail
*Molotov (band) – et meksikansk band
*Perm – russisk by som het Molotov fra 1940 til 1957
Yankee Stadium (1923)

**Yankee Stadium** var et baseballstadion i New York City, og var hjemmebanen til laget New York Yankees. Stadionet lå på East 161st Street and River Avenue i The Bronx.

Stadionet ble opprinnelig åpnet den 18. april 1923, men også gjenåpnet den 15. april 1976 etter tre år med ombygginger og forbedringer. Den første kveldskampen på stadionet ble spilt her den 28. mai 1946. Stadionet stengte etter 2008-sesongen, og ble erstattet av Yankee Stadium.

Yankee Stadium blir ofte referert til som «The House that Ruth Built», «The Home of Champions», «The Big Ballpark», eller bare «The Stadium«. Det var den første baseballarenaen som fikk status som stadion. 

## Eksterne lenker
*
«Gjøa»

:*For andre betydninger se: [[Gjøa (andre betydninger)]]*

**«Gjøa»** var det første fartøyet som seilte gjennom Nordvestpassasjen. Med et mannskap på seks, under ledelse av Roald Amundsen, nådde skuta Stillehavet i 1906 etter en reise på over tre år.

Den 70 fot store jakta ble bygd i 1872 i Jørafjero i Rosendal av Knut Johannesson Skaala (Jøra-Knuten). Den ble de første 28 årene brukt i fiskeriene, før Amundsen kjøpte den i 1901 for bruk i arktiske ekspedisjoner. De siste 18 årene før Amundsen kjøpte den, var «Gjøa» i ishavsskipperen Hans Christian Johannesens eie.

Mannskapet på ekspedisjonen var (foruten Amundsen) Helmer Hanssen, Anton Lund, Godfred Hansen, Peder Ristvedt, Gustav Juel Wiik og kokken Henrik Lindstrøm, som senere fulgte Amundsen på alle hans ekspedisjoner.

«Gjøa» seilte ut fra Oslo 16. juni 1903, og etter å ha seilt mellom Fastlands-Canada og sørspissen av Victoria Island, nådde «Gjøa» Nome i Alaska 31. august 1906. Den seilte så videre til San Francisco, hvor den anløp til en storslagen velkomst 19. oktober samme år.

Under ekspedisjonen utførte mannskapet blant annet flere målinger for bestemmelse av posisjonen til den magnetiske nordpol.

Skipet ble senere kjøpt av et norsk-amerikansk samfunn og donert til San Francisco by i 1909. Der ble den stilt ut i Golden Gate Park. I 1972 ble «Gjøa» brakt tilbake til Norge og er i dag plassert i et eget bygg på Frammuseet på Bygdøy i Oslo.

## Bildegalleri

Image:Gjøa i 1903.jpg|«Gjøa» i april 1903Foto: Anders Beer Wilse
Image:Gjoea.jpg|«Gjøa» ved Frammuseet på Bygdøy i 2009.Foto: Islandmen


## Referanser


## Kilder
*Leo Oterhals: *Havdrønn : om berømte båter og stolte båteiere*. Utgitt 2006 av AS Lagunen ISBN 82-90757-23-9
Espen Olsen

**Espen Olsen** (født 13. mars 1979 i Lørenskog) er sportssjef i Lillestrøm Sportsklubb. Han er tidligere fotballtrener og fotballspiller. 

Han spilte for Strømmen før han ble trener. Han kom til Strømmen fra Sogndal Fotball. Han kom til Sogndal fra Stabæk, som han signerte en 3½ års kontrakt med 20. august 2007, men han tilbragte deler av denne tiden på utleie hos Start.

Olsen kom til Stabæk fra Hamarkameratene, hvor han spilte 171 kamper og skåret 46 mål, for om lag én million kroner. Olsen har tidligere spilt for både Strømmen Idrettsforening samt Lørenskog Idrettsforening og på to sesonger scoret han 50 mål for sistnevnte i 2. divisjon. I 2022 ble han ansatt i en 50% stilling som speider i Lillestrøm Sportsklubb. I tillegg var han ansatt i en fulltidsjobb ved Wang.

## Bakgrunn
Olsen kom til Ham-Kam foran 2002-sesongen, og ble året etter toppskårer i klubben, da laget rykket opp til Eliteserien i fotball. Han hadde ikke like stor suksess etter opprykket, og slet med å skåre mål, selv om han spilte de fleste kampene på topp sammen med Geir Frigård. Vårsesongen 2005 gikk heller ikke bra, med bare ett mål. Men da Ham-Kam kjøpte Markus Ringberg utviklet de to spissene et godt samarbeid, som for Olsens del resulterte i syv mål i løpet av høstsesongen. Med åtte mål ble han igjen lagets toppskårer, og han ble også kåret til årets spiller av lagets supportere.

Etter den positive høstsesongen i 2005 hvor han ble klubbens toppscorer med åtte mål ble Espen Olsen den største overraskelsen da Åge Hareide tok ut troppen til landslagets årlige januar-tur. Olsen hadde aldri tidligere spilt landslagsfotball, heller ikke på aldersbestemt nivå. Laget dro til California i USA for å møte Mexico og USA i to treningskamper. Han fikk spille i begge kampene, men klarte ikke å utmerke seg nevneverdig. Etter sesongen ble han også kåret til Ham-Kams beste spiller på klubbens hjemmeside.

## Referanser


## Eksterne lenker
* 
* 
*  Spillerbiografien til Espen Olsen på hamkam.no
Espen Haug

**Espen Haug** (født 30. januar 1970 i Oslo) er en norsk tidligere fotballtrener og fotballspiller.

I sin aktive karriere spilte han for Hønefoss, Strømmen IF, Vålerenga, Lyn og Ham-Kam. Han vant NM i fotball med Vålerenga i 1997, og scoret et av målene da Strømsgodset ble slått 4&ndash;2.

Han kom til Ham-Kam fra Lyn foran 2002-sesongen, og debuterte mot Ørn-Horten 14. april. Da Ham-Kam rykket opp i 2003, ble det den tredje klubben Haug rykket opp til eliteserien med.

I midten av sesongen 2006 gikk han til Hønefoss.

Haug ble ansatt som ny trener i Drøbak/Frogn etter at trener og sportslig leder Håvard Lunde gikk av som hovedtrener for klubben i 2007. 2009-sesongen begynte tøff og havnet raskt på nedre del på tabellen. Badebylagets fans var ikke fornøyd med utviklingen DFI hadde og ba DFI ledelsen om å ordne opp. DFI lederen Arild Dregelid gikk ut i media og sa at Espen Haug hadde ledelsens tillit, og at han skulle fortsette som hovedtrener. Men etter flere dårlige resultater tok DFI ledelsen grep og fritok Espen Haug fra sine oppgaver som hovedtrener for laget.

Haug var trener i moderklubben Strømmen IF sesongene 2010 (juniorlaget), 2016 og 2017 (ass trener A-laget). 

Espen Haug var i flere år travekspert og programleder for Rikstoto frem til utgangen av 2022. I mars 2023 begynte han som fotballkommentator i TV 2, der han samme vår kommenterte sin første eliteseriekamp. 

## Referanser


## Eksterne lenker
*
* Lynfotball.no – Spillerprofilen til Espen Haug hos Lyn 
* Spillerbiografien til Espen Haug på hamkam.no
*
Portsmouth FC

**Portsmouth Football Club** er en engelsk fotballklubb som spiller i Football League One. Klubben ble stiftet i 1898, og ble valgt inn i The Football League i 1920. «Pompey», som er kallenavnet til Portsmouth, spiller hjemmekampene sine på Fratton Park i Portsmouth. Kystbyen Portsmouth ligger i den engelske regionen Sørøst-England, omtrent tre mil sørøst for Southampton, og 12 mil sørvest for London.

## Spillerstall
Oppdatert 23. september 2024.

### Utlånte spillere

## Rivaliserende klubber
* Portsmouth sin hovedrival på fotballbanen er Southampton.  I de periodene hvor begge lag har vært i samme divisjon har «hatet» mellom klubbene blusset opp. Navnet Southampton uttales derfor ikke av de mest hardbarkede Pompey-supportere. Hos dem går Southampton kun under navnet Scum

## Meritter

* Vinner av 1. divisjon (gamle 2. divisjon): 2002/03.
* Nummer 2 i 2. divisjon: 1926/27 og 1986/87.
* Vinner av 3. divisjon (sør): 1923/24.
* Vinner av 3. divisjon: 1961/62, 1982/83.
* Finalist i FA-cupen: 1929 og 1934.
* Beste resultat i Ligacupen: 5. runde i 1961 og 1986.

## Engelske landslagsspillere
Fra 1898 til 2005 har Portsmouth hatt 11 engelske landslagsspillere. Til sammen har disse spilt 81 kamper, og scoret 9 mål. I 80 av kampene har spilleren fra Portsmouth vært med fra start, og i en kamp har det engelske landslaget hatt en kaptein som representerte Portsmouth på klubbnivå.

## Klubbrekorder
* Største ligaseier: 9-1 mot Notts County, 9. april 1927.
* Største cupseier: 7-0 mot Stockport County, 8. januar 1949.  
* Største tap: 0-10 mot Leicester City, 20. oktober 1928.
* Flest ligapoeng i en sesong: 98 poeng, 1 divisjon i 2002/03.
* Flest ligamål i en sesong (hele laget): 97 mål, 1 divisjon i 2002/03.
* Flest ligamål i en sesong (spiller): 42 mål, Guy Whittingham i 1992/93.
* Flest ligamål for klubben: 194 mål, Peter Harris fra 1946-60.
* Flest ligakamper for klubben: 764 kamper, Jimmy Dickinson fra 1945-65
* Flest kamper totalt for klubben: 834 kamper, Jimmy Dickinson fra 1946-65.
* Yngste ligaspiller: Clive Green, 16 år 259 dager, 21. august 1976.
* Tilskuerrekord: 51 385 mot Derby County, 26. februar 1949.

## Portsmouths managere

## Referanser


## Kilder
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07*. Headline Book Publishing, London. ISBN 0-7553-1526-X

## Eksterne lenker
* 
* Skandinavisk supporterklubb
* Spillerstall
Tredje ventrikkel

**Tredje ventrikkel** (latin: *ventriculus tertius*) er en del av ventrikkelsystemet i hjernen. Ventriklene er kammer fylt med cerebrospinalvæske og tredje ventrikkel ligger midt i hjernen mellom høyre og venstre sideventrikkel. Cerebrospinalvæsken flyter til tredje ventrikkel fra sideventriklene anteriort (foran) gjennom foramen Monroi, og posteriort (bak) gjennom aquaeductus mesencephali (Sylvius-akvedukten).

På høyre og venstre side av tredje ventrikkel er thalamus og hypothalamus, og ventrikkelens bakre vegg danner lamina terminalis. Forrest i ventrikkelen er to utstikkere, *recessus supraopticus* ovenfor chiasma opticum (synsnervekrysningen), og *recessus infundibularis* ovenfor hypofysestilken.

## Se også
*Ventrikkelsystemet
*Sideventriklene
*Fjerde ventrikkel
*Hjernens akvedukt (aquaeductus cerebri)

## Eksterne lenker
* High resolution neuroanatomical images of the third ventricle
Vegar Bjerke

**Vegar Bjerke** (født 28. juli 1979 på Lillehammer) er en norsk tidligere fotballspiller som spilte for Hamarkameratene i perioden 1997 til 2013. Han vokste opp i Moelv, og har ikke spilt toppfotball for andre klubber. Han har åtte kamper for aldersbestemte landslag. Bjerke er også assistenttrener for 3.-divisjonsklubben Moelven IL Fotball.

## Klubbkarriere
Bjerke startet på rekruttlaget til Ham-Kam i 1997, men spilte seg inn på A-laget i løpet av sesongen, og debuterte mot Start den 31. august 1997. Den 2. juli 2006 spilte han sin kamp nummer 200 da han kom innpå i andre omgang i kampen mot Brann. Bjerke hadde i 1999 et prøveopphold i belgiske Anderlecht.

I november 2013 ble det offentliggjort at Bjerke la opp som fotballspiller etter å ha spilt over 300 kamper for Hamarkameratene, og at han ble daglig leder i hjemklubben Moelven.

## Forretningsliv
I august 2010 kom Bjerke i medias fokus grunnet hans eierskap i selskapet SID Norge som ble anmeldt for grovt bedrageri. Anmeldelsen ble henlagt av Hedmark politidistrikt. Som følge av konkursen i selskapet ble Bjerke og hans kompanjong ilagt to år konkurskarantene, som blant annet innebærer at de ikke kunne stifte selskaper. Senere har han startet opp virksomhet innen forsikring.

## Referanser


## Eksterne lenker
*
* Spillerbiografien til Vegar Bjerke på hamkam.no
* Direktøren – intervju med Aftenposten før seriestart 2008.
* – Vi har ikke gjort noe ulovlig Østlendingen
Bostrak

**Bostrak** (**Bustrak**) er en grunnkrets i delområdet Tørdal i Drangedal kommune i Telemark. Stedet har navn etter sin tidligere hovedgård, og kan være sammensatt av *bost/bust* (myrbust) og *rák* (kveggang) .

Stedet ligger på vestsiden av Bjorvann, 12&nbsp;km. nordvest for kommunesenteret Prestestranda og 7&nbsp;km. sør for bygdesenteret Bø. Her finnes egen idrettsforening samt diverse velforeninger og lag. Bostrak skole ble nedlagt i 2012, og elever derfa må til Drangedal 10-årige skole i sentrum .

Vegen gjennom Bostrak er Fv38 (Tørdalsveien). Herfra går også Fv358 (Fjellgårdsveien) over Gautefall til Treungen.

Bostrak er i dag kanskje mest kjent for musikeren og lastebilsjåføren Sputnik (Knut T. Storbukås), som har privat museum på stedet.

## Referanser
Rune Buer Johansen

**Rune Buer Johansen** (født 4. september 1973 i Rakkestad) er en norsk fotballspiller. Han har spilt for Trømborg, Askim, Fredrikstad, Moss, Kongsvinger, Sogndal, Hamarkameratene og Nybergsund og Løten FK. Han har én . Han studerer for tiden ved Høgskolen i Hedmark samtidlig som han trener 4.-divisjonsklubben Ringsaker FK.

VG hadde ham med på rundens lag i 2003, etter en fin sesong med Sogndal. I sine første år i Ham-Kam fikk han ikke spilletid på grunn av skader og uenighet med Ståle Solbakken, men han fikk fornyet tillit foran 2006-sesongen etter at han ble skadefri og Frode Grodås ble ny hovedtrener. Han har tidligere slått Ole Einar Bjørndalen på rulleskirenn på Hamar. I samme løpet spurtslo han Petter Northug på oppløpssiden. Buer Johansen er også kjent som en habil syklist, og har deltatt flere ganger i Birkebeinerrittet.

Han gikk til Løten foran 2010-sesongen og skal være spillende trener for laget.

## Referanser


## Eksterne lenker
*  Spillerbiografien til Rune Buer Johansen på hamkam.no
Sideventriklene

**Sideventriklene** (Latin: *ventriculus lateralis*) er en del av ventrikkelsystemet i hjernen. Ventriklene er kammer fylt med cerebrospinalvæske og sideventriklene er de største av disse. Det er en sideventrikkel i hver hjernehalvdel og hver sideventrikkel har tre «horn». Det *[[anterior]]e* eller *frontale* hornet strekker seg ut i pannelappen, det *[[posterior]]e* eller *okkipitale* hornet i bakhodelappen og det *[[inferior]]e* eller *temporale* hornet i tinninglappen.

Sideventriklene er dekket av *[[plexus chorioideus]]*, som er et nettverk av blodkar dekket av en membran og som trer inn i ventriklene fra den innerste hjernehinnen, pia mater. Plexus chorioideus produserer cerebrospinalvæske ved filtrering av blod. Sideventriklene er forbundet med tredje ventrikkel gjennom foramina interventricularia.

## Se også
* Ventrikkelsystemet
* Tredje ventrikkel
* Fjerde ventrikkel
* Hjernens akvedukt (cerebral aqueduct)

## Eksterne lenker
* Dissection
* Illustration of horns
Cerebrospinalvæske

**Cerebrospinalvæsken** (engelsk: Cerebrospinal fluid, forkortet: **CSF**) sirkulerer i hjernens hulrom. Funksjonen til denne væsken er å beskytte hjernen mot støt (støtabsorberende)
og utveksling av stoffer (inkl. næring) mellom blodårer og hjernevev. Cerebrospinalvæsken produseres av plexus choroideus som er et kapillærnettverk som trer inn i ventriklene fra den innerste hjernehinnen (pia mater). Væsken fins i de fire ventriklene i hjernen, den absorberes i subarachnoidalrommet og dreneres videre via venesystemet. Cerebrospinalvæsken forlater ventriklene gjennom tre små åpninger under lillehjernen (cerebellum), for å sirkulere over den ytre overflaten til hjernen og ryggmargen. Fra toppen av skallen sirkulerer den tilbake gjennom store vener.

## Sykdommer
*Hydrocephalus
*Plexus choroideus-papillom
Fjerde ventrikkel

**Fjerde ventrikkel** (latin: *ventriculus quartus*) er en del av ventrikkelsystemet i hjernen. Ventriklene er kammer fylt med cerebrospinalvæske og fjerde ventrikkel ligger i hjernebroen *([[pons]])* eller øvre del av medulla. Cerebrospinalvæsken flyter til fjerde ventrikkel fra bakre del av tredje ventrikkel gjennom hjernens akvedukt og videre ut til subarachnoidalrommet i ryggmargen gjennom de to laterale Luschkas foramina *(apertura lateralis ventriculi quarti)* og de mediale Magendies foramen *(apertura mediana ventriculi quarti)*.

Fjerde ventrikkel har et «tak» dorsalt og et «gulv» ventralt. Taket dannes av lillehjernen *(cerebellum)*, og «veggene» av *de cerebellare pedunkler*. Gulvet dennes av flere strukturer, blant andre *[[colliculus nervi facialis]]*, *[[sulcus limitans]]* og *[[obex]]*.

## Brekningssenteret
Brekningssenteret (som styrer kvalme og brekninger og oppkast) sitter i denne delen av hjernen. Det styrer i hovedsak med impulser fra fire steder: 

* Via nervus vagus/nervus orthosympatheticus (fordøyelsessystemet, hjertet, genitalia, urinveiene, bukhinnen) m.m. 
* Kjemoreseptortriggersonen (CTZ) (sensor for endogene og eksogene substanser fra cerebrospinal væske og blod)
* Vestibularisapparatet (reisesyke)
* Hjernebarken (visuelle inntrykk, lukt, psykogene påvirkninger).

## Se også
*Ventrikkelsystemet
*Sideventriklene
*Tredje ventrikkel
*Hjernens akvedukt (aquaeductus cerebri)
* Sykliske brekninger

## Eksterne lenker
* Bilde av fjerde ventrikkel fra University of Arkansas 
* Nevroanatomiske bilder av fjerde ventrikkel.
Kenneth Dokken

**Kenneth Dokken** (født 1978) er en norsk fotballtrener og tidligere fotballspiller som er assistenttrener for .

Han er sønn av tidligere fotballspiller Arne Dokken og har tidligere spilt for Kolstad, Hønefoss, Strømsgodset, Ham-Kam, Odd Grenland og Ranheim. Han har 31 kamper for aldersbestemte landslag.

## Spillerkarriere
Dokken tilbrakte barndommen til dels i Hellas og til dels i Trondheim som en følge av hans far Arnes fotballkarriere. Mens Kenneth var i tenårene, flyttet familien til Lier, og han gikk da inn i junioravdelingen til Strømsgodset. Han debuterte i Eliteserien i 1996 og ble i Strømsgodset fram til 1998 da han gikk til Hønefoss. Dokken ble i Hønefoss i seks sesonger og ble etter hvert en nøkkelspiller for førstedivisjonsklubben, spesielt etter han ble omskolert fra spiss til midtbanespiller. 

Etter 2003-sesongen forlot han Hønefoss til fordel for Hamarkameratene. Han debuterte for Ham-Kam mot Sogndal 12. april 2004 og fikk 56 kamper for klubben. Han ble solgt til Strømsgodset foran 2006-sesongen, men etter å ha havnet på benken i 2007 ble han lånt ut til Ham-Kam igjen foran høstsesongen.  Den 25. januar 2008 signerte han en treårskontrakt med Odd Grenland og ble dermed gjenforent med sin tidligere trener i Strømsgodset, Dag-Eilev Fagermo.

Under semifinalen i cupen 2009 mellom Aalesund og Odd sparket Dokken ned Johan Arneng, og i påvente av en endelig avgjørelse suspenderte NFFs doms- og sanksjonsutvalg ham i seks uker. Etter behandling i forbundet ble straffen utvidet til syv kamper.

Denne kampen ble hans siste for Odd, og han skrev 15. desember 2009 under på en treårsavtale med Ranheim. Han ble i Trondheims-klubben bare i en sesong og skrev 22. desember 2010 under en tre års avtale med Sandefjord. Dokken pådro seg brudd i kraniet i Sandefjords hjemmekamp mot Sarpsborg den 15. april 2012. Etter lang opptrening var han spilleklar igjen i august, men valgte å avslutte kontrakten med Sandefjord da han fikk tilbud om å bli hovedtrener i Notodden den 24. august 2012.

## Trenerkarriere
Fra 2008- til og med 2009-sesongen var Dokken trener for Birkebeineren og ledet laget til avdelingsseier i 3. divisjon i 2009. Laget tapte imidlertid kvalifiseringen om opprykk til 2. divisjon. Dokkens engasjement i Birkebeineren ble avsluttet da han gikk fra Odd til Ranheim som spiller. 13. april 2011 ble han imidlertid igjen engasjert som trener for klubben, og førte klubben til opprykk etter at Birkebeineren gikk ubeseiret gjennom serien. Han kombinerte jobben som hovedtrener i Birkebeineren med spill for Sandefjord Fotball. 24. august 2012 ble han hentet til Notodden som ny hovedtrener.

18. november 2017 ledet han Notodden til opprykket til OBOS-ligaen. De rykket opp etter å ha vunnet Playoff til OBOS-ligaen 5-3 sammenlagt (0-0 borte og 5-3 hjemme) over Fredrikstad. 28. november 2019 ga han seg som hovedtrener i Notodden.

## Referanser


## Eksterne lenker
* 
* Spillerprofil på RanheimFotball.no
* Spillerstatistikk på NIFS.no
Grete Berget

**Grete Anni Berget** (født 25. mars 1954 i Vinstra i Gudbrandsdalen i Oppland, død 9. november 2017) var en norsk journalist og politiker (Arbeiderpartiet). 

Hun var informasjonssjef ved statsministerens kontor i 1988, personlig rådgiver for Gro Harlem Brundtland i 1989, barne- og familieminister fra 1991 til 1996, og informasjonssjef i Arbeiderpartiet fra 1998 til 2001. Som barne- og familieminister fremmet hun for våren 1993 lovforslaget om en egen fedrekvote for fødselspermisjon.

Hun ble i 2002 rådgiver i Europabevegelsen, og var fra 2003 til 2009 organisasjonens generalsekretær. 

Fra 2010 var hun senior presserådgiver i informasjonsavdelingen hos Likestillings- og diskrimineringsombudet.

Hun var gift med Per Ritzler.

## Referanser




## Eksterne lenker
*
Folkeaksjonen mot EU-medlemskap

**Folkeaksjonen mot EU-medlemskap** (**FME**) er en norsk organisasjon som arbeider mot norsk medlemskap i Den europeiske union. Organisasjonen arbeider også for en oppsigelse av både EØS-avtalen og Schengen-avtalen fordi de mener disse er grunnlovsstridige. Organisasjonen er forholdsvis ytterliggående og beskylder de som jobber aktivt for norsk EU-medlemskap for landsforræderi, og for å ha en femtekolonne på stortinget. På nettsidene sine presenteres en rekke konspirasjonsteorier, blant annet artikler der de skriver om det de oppfatter som frimurernes og katolikkenes grep om EU. Organisasjonen hevder også at Arbeiderpartiet har fått retningslinjene for sitt politiske arbeid fastlagt av Sions vises protokoller, som de omtaler som «en lærebok i hvordan man skal gå frem for å erobre all makt i verden, økonomisk så vel som militært». De ønsker å gjeninnføre den opprinnelige Grl. § 2, som utelukker jesuitter fra riket. Folkeaksjonen mot EU-medlemskap hevder at jøder og frimurere begikk statskupp i Norge i 1945, og at jødiske banker står bak en konspirasjon for å få verdensherredømme, som EU er et resultat av. Politisk står organisasjonen nær partier som Fedrelandspartiet, Kystpartiet, Norgespartiet og Demokratene. Organisasjonen antas å være liten og berøre relativt få personer. Sentrale personer inkluderer Lars Rønbeck (Norgespartiet) og Bjørgulf Mortensen (Fedrelandspartiet), foruten lederen Øyvind Aarsnes.

Magasinet Monitor beskriver Folkeaksjonen mot EU-medlemskap som «en antisemittisk gruppering».

Folkeaksjonen har ingen forbindelse med Nei til EU.

## Referanser


## Eksterne lenker
* *Lenken fjernet, da domenet er gått ut.*
Universität Hamburg

**Universität Hamburg** er et universitet i den tyske bystaten Hamburg. Det ble grunnlagt av Wilhelm Stern i 1919 ved sammenslåing av tidligere eksisterende akademiske institusjoner. 

## Fakulteter

:FB 01: Protestantisk teologi
:FB 02: Jus
:FB 03: Økonomi
:FB 04: Medisin, se også Universitätsklinikum Hamburg-Eppendorf
:FB 05: Samfunnsvitenskaper
:FB 06: Pedagogikk
:FB 07: Språk, litteratur og kommunikasjoner
:FB 08: Filosofi og historie
:FB 09: Ethnologi
:FB 10: Orientalisme
:FB 11: Matematikk
:FB 12: Fysikk
:FB 13: Kjemi
:FB 14: Biologi
:FB 15: Geovitenskaper
:FB 16: Psykologi
:FB 18: Informasjonsteknologi
:FB 19: Sportsvitenskaper

* – ZBH – senter for bioinformatikk

## Referanser


## Eksterne lenker
*
Marius Müller (album)

***Marius Müller*** er et posthumt album med Marius Müller, utgitt i 2000 på Universal.

Albumet er en samleplate med Müllers beste innspillinger, delvis valgt ut og satt sammen av ham selv før han døde i 1999.

## Sporliste

Alle sangene er skrevet av Marius Müller, hvis ikke annet er oppgitt. Originalt utgivelsesår oppgitt i parentes.

# «Den du veit» (Marius Müller), (*[[Den du veit]]*)
# «Ikke tru et ord» (Phil Lynott/Marius Müller), (*[[Er'e så nøye 'a]]*)
# «Carmen» (Marius Müller/Helge Sveen), (*[[Marius (album)|Marius]]*)
# «Drowning in the Flood» (Marius Müller), (*[[The Big Beat]]*)
# «Boom Boom» (John Lee Hooker), (*[[Boom Boom]]*)
# «Oh Well» (Peter Green), (*[[Funhouse (album)|Funhouse]]*)
# «I Just Want to Celebrate» (Nick Zesses/Dino Fekaris), (*[[Maximum (album)|Maximum]]*)
# «Soul of a Man» (Blind Willie Johnson), (*[[Big (album)|Big]]*)
# «Little Wing» (Jimi Hendrix), (*[[Plugged!]]*)
# «Your Blues» (Marius Müller/Kjetil Saunes), (*[[Plugged!]]*)
# «Castles Made of Sand» (Jimi Hendrix)
# «Duett i e-dur» (Marius Müller), (*[[Plugged!]]*)
# «THC» (Marius Müller), (*[[Det Norske Huset]]*)
# «Engel» (Marius Müller), (*[[Det Norske Huset]]*)
# «Den du veit – akustisk versjon» (innspilt 1997/98, ikke tidligere utgitt)

## Kilder
*Marius Müller – ''Marius Müller'' på Discogs

## Eksterne lenker
*
Missionaries of Charity

**Missionaries of Charity** (fork. **M.C.**, «Nestekjærlighetens misjonærer») er en katolsk kongregasjon.

Kongregasjonen ble grunnlagt i 1950 av Moder Teresa, for å virke «blant de fattigste av de fattige». Deres hovedarbeidsområde er drift av sykehus, hospitser for døende, skoler og barnehjem. De er aktive i 133 land (pr. 2005). Den første institusjonen ble åpnet i Calcutta (nå Kolkata) i 1950, etter at Moder Teresa hadde fått tillatelse til å starte den nye kongregasjonen.

Missionaries of Charity Brothers ble grunnlagt i 1963. En kontemplativ gren kom i 1976. Det finnes også tre legordener: Co-Workers of Mother Teresa, Sick and Suffering Co-Workers of Lay Missionaries of Charity. Ettersom kongregasjonen trengte hjelp fra prester grunnla hun i 1981 Corpus Christi-bevegelsen, som rekrutterer prester til perioder med tjeneste for kongregasjonen.

Etter Moder Teresas død ble Moder Nirmala Joshi valgt til ny generalsuperior.

Kongregasjonen etablerte et hus i Bergen i 2005. Søstrenes arbeid består av besøk på asylmottak, fengsler og aldershjem, og hjelp til rusmiddelavhengige (inkludert alkoholikere) og hjemløse.

## Eksterne lenker
* 
*  Missionaries of Charity i Bergen
Brevik (andre betydninger)

**Brevik** kan vise til:

*Brevik, tettsted i Porsgrunn kommune i Telemark
*Brevik (Uppland) – tettsted i Lidingö kommune i Sverige
* Brevik, område i Son i Akershus (herunder Store, Søndre og Nordre Brevik)
* Brevik, område og bryggested mot Bunnefjorden, i Skaubygda i Frogn
*Brevik (etternavn)

Brevik er også navnet på en rekke gårder.

## Se også
* Breivik
Totalnekting

**Totalnekting** er en betegnelse på det å nekte å utføre verneplikt, såvel militær som sivil. Årsaken til at enkelte velger dette er hovedsakelig at de oppfatter den sivile verneplikten som et pressmiddel til å opprettholde den militære.

Tidligere ble totalnektere offisielt behandlet som sivilarbeidere som avtjente verneplikten i åpen anstalt. Dette er blitt sammenlignet med at de sonet inntil 16 måneder i fengsel uten dom, og etter internasjonalt press gikk man over til å dømme totalnektere for å unnlate å møte til tjeneste. Straffen ligger vanligvis på inntil 3 måneders fengsel, som kan gjøres betinget. 

Totalnektere i Norge har vært organisert i Kampanjen mot verneplikt (KMV), som ble opprettet fordi Folkereisning mot krig ikke gikk inn for totalnekting som virkemiddel. Dette endret seg i slutten av 1990-årene, og KMV gikk kollektivt inn i Folkereisning mot krig. Organisasjonen eksisterer fortsatt som et uformelt nettverk. 

En del totalnektere er også sesjonsnektere.
Sesjonsnekting

**Sesjonsnekting** betegner det å nekte å møte på sesjon, i forbindelse med innkalling til førstegangstjeneste. I Norge har det forekommet svært få saker, og sesjonsnektingen har hatt pasifistisk grunnlag, enten
* som del av en totalnekting, der den aktuelle person nekter enhver befatning med militær og sivil verneplikt, eller
* der den som er innkalt til sesjon nekter å møte, da den anser den militært organiserte sesjon å være prinsipielt like umulig for dem å gjennomføre som den militære førstegangstjeneste, men er samtidig åpen for å gjennomføre sivil verneplikt.

Den mest omtalte sesjonsnektingssak i Norge, er Adrian Bergmann-saken. Etter fire rettssaker ble Bergmann i oktober 2006 ilagt en bot på 3000 kroner for uteblivelse fra sesjon, men innvilget sin søknad om fritak for militærtjeneste.
Teknologirådet (Norge)

**Teknologirådet** er et norsk offentlig organ for teknologivurdering. Rådet skal identifisere viktige teknologiutfordringer og fremme debatt om de muligheter og konsekvenser som ny teknologi skaper &ndash; for samfunnet og for den enkelte. Teknologirådet skal gi innspill om teknologiske valg til Stortinget og øvrige myndigheter. 

Teknologirådet gjennomfører prosjekter på en rekke temaområder: kunstig intelligens, fremtidens arbeidsliv, personvern, teknologi og demokrati, grønn omstilling og digitalisering i offentlig sektor. Gjennom metoder for teknologivurdering og fremsyn, involverer Teknologirådet både eksperter, beslutningstakere og interessenter i sitt arbeid. Målet er å gi flest mulig anledning til å ta stilling i viktige teknologispørsmål. Kontakt med media er derfor også en viktig del av Teknologirådets oppgaver. 

Teknologirådet er medlem av organisasjonen European Parliamentary Technology Assessment Network (EPTA), som samler institusjoner som driver med teknologivurdering i tilknytning til parlamentene i 14 europeiske land. 

Teknologirådet ble opprettet ved kongelig resolusjon i 1999, etter initiativ fra Stortinget. Rådet har 15 regjeringsoppnevnte medlemmer og ledes av Sverre Gotaas. Rådet møtes møtes 4-6 ganger i året. Rådets sekretariat holder til i Oslo og ledes av direktør Tore Tennøe.

## Medlemmer
For perioden november 2020 til 2024 har rådet følgende medlemmer: Sverre Gotaas (rådsleder), Kari Forthun, Bjørn Kjærand Haugland, Aris Kaloudis, Tanja Storsul, Siri Vasshaug, Kristin Vinje, Anne Cathrin Østebø,  Marit Aursand, Helene Fladmark, Reidun Høllesli, Morten Breivik, Damoun Nassehi, Håvard Haarstad og Anne Ingeborg Myhr.

## Referanser


## Eksterne lenker
* 
* Stortingsmelding nr 10 (2001–2002) Teknologirådet 
* EPTA (European Parliamentary Technology Assessment
* Evaluering av Teknologirådet NIFU rapport 32/2011
Civil Nuclear Constabulary

**Civil Nuclear Constabulary** (**CNC**) er en britisk politistyrke som har ansvar for å holde ro og orden ved sivile kjernefysiske anlegg i Storbritannia. Styrken ble opprettet 1. april 2005 og erstattet det tidligere *United Kingdom Atomic Energy Authority Constabulary* som ble etablert i 1955.

CNCs oppgave er å opprettholde lov og orden og beskytte sivile kjernefysiske anlegg og materialer i Storbritannia, samt eskortere kjernefysisk materiale når det transporteres ut av landet til USA, Europa og Japan. CNC har ikke ansvar for å beskytte kjernefysiske våpen, som voktes av forsvaret og Ministry of Defence Police.

CNC sorterer under det britiske handels- og industridepartementet, i motsetning til de fleste andre britiske politistyrkene, som sorterer under indredepartementet. Til forskjell fra vanlige polititjenestemenn i Storbritannia, er CNC-tjenestemenn regelmessig bevæpnet.

## Eksterne lenker
*
CNC

**CNC** har flere betydninger.

* Civil Nuclear Constabulary
* Computer Numerical Control som er datastyring av maskiner
* Krepsen, stjernebilde, forkortelse brukt av IAU er *Cnc*
Birkedal Hartmann

**Birkedal Hartmann** er et fransk cognachus og er det eneste som er ledet av en norsk statsborger.

## Historie
Birkedal Hartmann var det første «norske» cognachuset som etablerte seg i Cognac, i 1887. Det var Halfdan Birkedal Hartmann som den gang reiste til Cognac. Navnet på huset den gang var «Birkedal Hartmann og Hartmann Fils et Freres».

I 1892 flyttet han fra Cognac til Bordeaux, for å drive med vinhandel. Hans fokus var cognac og vin av høy kvalitet (og pris), og i tillegg drev han med både champagne, rom, vermut, whiskey, og olivenolje.

I 1940 overtok hans sønn, Poul Mogens Birkedal Hartmann, cognachuset. Under den andre verdenskrig hadde de en lav produksjon, og lagrene var tomme. Poul drev huset til sin død i 1972, og hans sønn, Ivan Birkedal Hartmann tok over. Ivans sønn, Kim Birkedal Hartmann, besluttet etter noen år i ulike virksomheter, å registrere merkenavnet Birkedal-Hartmann i 2002, og til å bli kommersielle agent i 2003.

Senere, sammen med forhandler Philippe Braastad-Tiffon SARL, (grunnlagt i Jarnac i 1999), lanserte han sitt konjakkmerke  på det norske markedet. Han hadde en viss suksess på det norske markedet med by-konjakkene sine.

Kim Birkedal Hartmann er født i Målselv i 1955 og bor i Bordeaux, og har bodd 10 år i Norge.

## Utvalg
* Birkedal Hartmann 1887 (VS) – 5-6 års fatlagring, fås i 50 og 70 cl flaske
* Birkedal Hartmann VSOP – 8-10 års fatlagring
* Birkedal Hartmann XO – 12-17 års fatlagring
* Halfdan Extra Gammel – 93% har 22-30 års fatlagring, resten har 55 års fatlagring.

I tillegg produserer huset en rekke «norske» konjakker; D.D.E.,XO, Bergen Cognac XO, Christiania Cognac XO, Lofoten Cognac XO, Bacalao X.O., Christanssund Cognac, }, Trondhjem Cognac X.O., Nordland Cognac X.O., Hammerfest Cognac X.O., Tromsø Cognac X.O., Harstad Cognac X.O., Målselv Cognac X.O., Bodin Leir 50 år Cognac X.O., 1783 Sandnes XO, Déjà-Vu Soprano XO, Sarpsborg Cognac XO, Sarpsborg Cognac XO, Lordens Cognac XO (Mandals Cognac), Jugend 1904 XO (Ålesund jubileumscognac) og Christian Frederik XO (Moss 2014), Sandefjord Cognac XO (Cognacklubben Krystallglasset), Trysil Cognac XO, CognacExpo XO.

## Eksterne lenker
* Birkedal-Hartmann cognac
* Bureau National Interprofessionel du Cognac
Amundsen (cognac)

**Amundsen** er et cognacmerke. 

Cognacen importeres til Norge av firmaet *Interbev*. 

Amundsens egen cognac ble lansert i 1999. Den ble først produsert av cognachuset H. Mounier, men flyttet til Maison Brillet i 2002. 

Selskapet ledes i dag av Frode Hellmann.

## Utvalg
* VS – 3 års fatlagring, 100% Petite Champagne
* XO – 10 års fatlagring, 100% Grande Champagne
Amundsen

**Amundsen** er et vanlig etternavn i Norge. Per januar 2020 var det  personer i Norge med dette navnet. Navnet er et patronymikon, og betyr *sønn av [[Amund]]*.

## Kjente personer med etternavn Amundsen:
* Carl Morten Amundsen, teatersjef
* Gunnar Amundsen, grunnlegger av konjakkhuset Amundsen
* Roald Amundsen, polarforsker
* Jens Amundsen, far til Roald Amundsen

## Media:
* ''Amundsen'' (film), film fra 2019
Hardy

Hardy er også navn på et engelsk firma som leverer utstyr og klær til sportsfiskere, med spesiell vekt på fluefiske.

**A. Hardy & Cie** er et cognachus. 

I tillegg til cognac, produserer de bl.a. Pineau des Charentes. De har også to andre cognac-merker, som heter *Angevin* og *Marquis*. 

## Historie
Huset ble etablert i 1863 av Antony Hardy. Han var opprinnelig skotsk, men drev et vin- og spritimportfirma i London. Han flyttet til cognacregionen for å få bedre kontroll over kvaliteten på den vinen og spriten han solgte i England. Han endret da også fornavnet sitt til Antoine, den franske varianten av Antony. De første årene pendlet han litt fram og tilbake mellom Skottland, London og cognacregionen, før han omsider slo seg ned i Cognac. 

En av hans etterkommere, Francis Hardy var ordfører i byen Cognac, fra 1978. 

Huset drives i dag av direkte etterkommere etter Antoine Hardy. Huset styres av Jaques Hardy og hans to døtre Sophie og Bénédicte Hardy. Sophie arbeider mye med produktutvikling og design, hun har bl.a. utviklet "Fisherman's Flask", til minne om Antonie Hardy, som var en ivrig fluefisker. Bénédicte jobber primært med markedsføring. 

I begynnelsen av år 2000 ble Hardy kjøpt opp av det engelske investeringsselskapet *KPC*, etter en periode der de slet med økonomien (hovedsakelig pga. økonomisk nedgang i Asia og Russland). Dette oppkjøpet førte ikke til store endringer hos Hardy, driften ble videreført med de samme menneskene. Noe modernisering ble gjort, bla. nye tappe-maskiner. 

## Utvalg
### Cognac

* Red Corner VS – minimum 5 års fatlagring
* Black Corner VSOP – minimum 8 års fatlagring, kun Grande og Petite Champagne
* Napoléon – minimum 15 års fatlagring, kun Grande Champagne, Petite Champagne, Borderies og Fins Bois
* Extra (Chairman's Private Collection) – Fine Champagne, 8-12 års fatlagring
* Virgo XO – minimum 10 års fatlagring
* XO Fine Champagne – 20-25 års fatlagring, kun Grande og Petite Champagne
* Noces de Perle – minimum 30 års fatlagring, blanding av 10 ulike cognacer, alle fra Grande Champagne
* Noces d'Or – minimum 50 års fatlagring, blanding av 40 ulike cognacer, alle fra Grande Champagne
* Noces de Diamant – minimum 60 års fatlagring, 
* Rosebud – Et lite parti som *Armand Hardy* kjøpte inn like etter 1. verdenskrig. 
* Perfection – En meget sjelden cognac fra før vinlusangrepet på 1870-tallet. 100% Colombard druer, ren Grande Champagne, 41% alkohol (ufortynnet – "cask strength").

I tillegg har de flere gavepakninger. De mest spesielle er:
* Six Growth Collection Case (The Crus Collection) - et sett med 6 flasker á 375 ml, med en flaske fra hvert cognac-område, kart, informasjon m.m.
* Fisherman's Flask – et sett med en lommelerke (Hardy Extra), en skinnpose til lerken og en fluefiske-flue
* Golf Flask – samme sett som Fisherman's Flask, men med golf som tema

### Pineau des Charentes
* Hardy Le Coq d'Or – både rød og hvit finnes

### Brandy
* Ruby VSOP – 3 års fatlagring

### Likør
* Extase XO 

## Eksterne lenker
* Hardys hjemmeside på ''cognacnet.com''
* A. Hardy USA online
Pannelapp

**Pannelapp**, eller **frontallapp**, Lat. lobus frontalis, strukturelt område i hjernen. En av fire hjernelapper. Lokalisert forrest og øverst i hjernen, foran isselappen (parietalloben) og tinninglappen (temporalloben). Pannelappen utgjør 1/3 av hele hjernebarken (cortex cerebri). Inneholder funksjoner for ekspressivt språk, dvs. områder som gjør at man kan snakke, motorikk, kognisjon og andre områder som frontale synsområde. Fremre del er viktig for planlegging, og har et vidt nettverk.

Skader på pannelappen kan gi funksjonsutfall tilsvarende de funksjoner som finnes der.

Kirurgiske inngrep på pannelappen som f.eks lobotomi, kan i noen tilfeller gi atferdsmessige konskvenser.

De andre hjernelappene er:
*Tinninglapp (temporallapp)
*Isselapp (parietallapp)
*Bakhodelapp (occipitallapp)
Bakhodelapp

**Bakhodelapp** eller **occipitallapp** (av lat. *lobus occipitalis*) er et strukturelt område i hjernen, og én av fire hjernelapper i storehjernen. Bakhodelappen er lokalisert bakerst i hjernen og innehar funksjoner for synsprosessering. Synsbarken (*visuell cortex*) befinner seg i hjernebarken på bakhodelappen.

De andre hjernelappene er:
* Tinninglapp (temporallapp)
* Isselapp (parietallapp)
* Pannelapp (frontallapp)

## Eksterne lenker
*
Wannskrækk

**Wannskrækk** var et norsk punkband. I 1985 skiftet det navn til DumDum Boys.

## Historien
Wannskrækk ble opprettet i Trondheim i 1978 som punkband. Det holdt sin første konsert på Angelltrøa fritidsklubb i 1979. Samme år ble Prepple Houmb vokalist. I 1980 var Wannskrækk med på Hard Rock Kafés rockemønstring Kraftrock i storsalen på Studentersamfundet i Trondhjem. Denne ble også gitt ut på plate med Wannskrækks låter «Æ veit da faen æ» og «Inn te avhør». I 1981 ga de ut sin første egne plate, *Faen küler treffer aldri riktig,* en kommentar til det mislykkede attentatet mot Ronald Reagan samme år. Platen inneholder låtene «Så from», «Blå heder», «AG-3» og en kort allsang-versjon av «Ran en bank» som ikke er listet på cover eller etiketter.

Sola Jonsen ble med på slagverk i 1982, og bandet spilte inn sin andre plate *Wannskrækk 12"* i Oslo. Platen er produsert av Sverre Knudsen fra The Aller Værste! under pseudonymet Freddi Fjord. Den inneholder syv låter samt et ulistet bonuskutt, en kort remix av «Sover du».

Bandet holdt i 1985 sin avskjedskonsert, som også ble gitt ut på plate, og relanserte seg selv etter en liten pause som DumDum Boys.

I 2006 holdt de noen gjenforeningkonserter, blant annet en på UFFA 10. november.

## Medlemmer
* Kjartan Kristiansen (1979–1985) – gitar
* Per Christian «Persi» Iveland (1979–1985) – bass
* Per Øivind «Prepple» Houmb (1980–1985) – vokal
* Hans Olav «Sola» Jonsen (1982–1985) – trommer 
* Børge Pedersen (1978–1980) – vokal
* Kåre Sommer (1981) – gitar
* Kåre «Gisse» Olsen (1978–1983) – trommer

## Diskografi
### 7" EP
**[[Faen küler treffer aldri riktig]]* (1981) (Plasma Plater)

### 12" EP
* *[[Wannskrækk 12"]]* (1982) (Oh Yeah!)

### Samlealbum
**[[Kraftrock]]* (1980) (Studentersamfundet i Trondhjem - Plateselskapet)
** Æ veit da faen æ
** Inn te avhør

### Konsertalbum
* *[[Last Opera/X-Mas Funeral Party]]* (1985) (splitt-album med Liliedugg)

### Reutgivelser
* *[[Riff – Wannskrækk 1980–85]]* (1992) (Oh Yeah!)

## Referanser


## Eksterne lenker
* 
*  Stamtre fra Åge No (tidligere: Utnes) og Willy B 
*  Diskografi
H. Mounier

**H. Mounier** er et fransk cognachus.

## Historie
Cognachuset ble etablert i 1858 av Henri Mounier, sammen med kjellermesteren Jean Salmon og Eugène Bellet. Henri Mounier hadde en karriere bak seg som kaptein i den franske handelsflåten. Selskapet fikk navnet «Mounier & Cie». Eksporten gikk først til Nederland, senere også andre land i nordlige Europa.

I starten solgte de cognac kun i tønner, som var vanlig den gang. Dette skiftet imidlertid i andre halvdel av 1800-tallet, og i 1874 bestemte Henri Mounier seg for å gjøre det samme. Han etablerte et nytt selskap, «Henri Mounier & Co», senere byttet selskapet navn til «H. Mounier», som de heter den dag i dag.

## Utvalg
H. Mounier leverer ikke bare cognac, men også andre brennevinstyper, samt vin. De leverer cognac under flere merker (serier). «Polignac» er deres hovedmerke. «Paul Bocuse» ble lansert i 1983, «De Bonnefont» i 1965, «La Fayette» i 1954 og «Vigier Latour» i 1937.

Også andre alkoholholdige drikker selger de under andre merker enn «H. Mounier».

### Cognac
**Prince Hubert de Polignac**
* VS – 100% Fins Bois
* VSOP – hovedsakelig Grande og Petite Champagne, en blanding av opptil 30 år gamle cognacer
* Premier Grand Cru –  100% Grande Champagne
* Napoléon 
* XO Royal – Kun Grande og Petite Champagne
* Dynastie – 100% Grande Champagne
* 1975 Vintage – årgangscognac, 100% Grande Champagne
* Réserve de Prince – 100% Grande Champagne, med bestanddeler som er opptil over 100 år gamle

**Henry Mounier**
* VS (***)
* VSOP
* XO

**Paul Bocuse** (samarbeide med en fransk gastronom med samme navn)
* Torque d'Argent VSOP – En Fine Champagne
* Napoléon
* Torque d'Or XO

**De Bonnefont**
* Fine Cognac

**La Fayette**
* VS
* VSOP
* Napoléon
* XO

**Vigier Latour** (serie etablert i 1937)

Den norske cognacen Nansen produseres også av H. Mounier; 
* Nansen VS
* Nansen XO

Tidligere ble også cognacmerket Amundsen produsert her, men produksjonen ble flyttet til Maison Brillet i 2002.

### Pineau des Charentes
De selger Pineau under flere merker; 
* Reynac Pineau – Blanc, Rosé og en med lenger lagringstid; Extra Vieux
* Vigier Latour – Blanc og Rosé
* Paysans Charentais – Blanc og Rosé
* La Jasserie – Blanc og Rosé
* Henri Mounier – Blanc og Rosé
* Paul Bocuse – Blanc og Rosé

### Armagnac
* Marquis de Vibrac Napoléon

### Brandy
De selger Brandy under to merker;
* De Pourvil 
* Bel Alix

### Calvados
* Michel Biron

### Likør
* EX – en blanding av konjakk og bringebær

### Whisky
* Highland King – en *Blend* og en 5-års *Single Malt*

### Tequila
* El Charro

### Vin
* Calvet

## Referanser


## Eksterne lenker
H. Mouniers hjemmeside
Cognac Polignac